આજે પણ કાતિલ ઠંડીમાં અનેક ગરીબો શહેરના જુદાજુદા વિસ્તારમાં ફૂટપાથ પર સૂઇ જાય છે. તેમની હાલત ખૂબ દયનીય છે. ઠંડીનું પ્રમાણ ખૂબ વધ્યું હોઈ તેમની હાલત નાજુક જોવા મળે છે. તેમની પાસે ઓઢવા માટે ગરમ ધાબળા પણ નથી. સાદી ગોદડી ઓઢીને સૂઇ જાય છે. નહેરુનગરથી આગળ ઝાંસીની રાણીના સ્ટેચ્યૂ પાસે ૨પથી વધુ લોકો ફૂટપાથ પર સૂતા જોવા મળે છે. જ્યારે અંજલિ ચાર રસ્તાની આગળ બ્રિજની નીચે, પીરાણા ડમ્પિંગ સાઇટથી આગળ નારોલ સર્કલ નજીક, લાંભા જવાના રસ્તે, વિશાલા સર્કલ, સરખેજ ઉજાલા ચોકડી પાસે અનેક ગરીબ લોકો ફૂટપાથ પર રાત્રિરોકાણ કરે છે. આ જ રીતે પૂર્વમાં પણ એવા વિસ્તારો છે જ્યાં રેનબસેરાનો અભાવ છે. ઠંડીનું પ્રમાણ વધી રહ્યું છે. આવી ઠંડીમાં તેઓ ફૂટપાથ પર સૂઇ જાય છે.તેમની હાલત ખરાબ છે.